वैश्य मोर्चा ने डीसी को सौंपा मांगपत्र
बोकारो | झारखंडवैश्य संघर्ष मोर्चा ने मंगलवार को पांच सूत्री मांगपत्र उपायुक्त को सौंपा। इनकी पांच सूत्री मांगों में झारखंड में पिछड़ों के लिए 27 फीसदी आरक्षण लागू करने, झारखंड राज्य में पिछड़ा वर्ग आयोग का गठन करने, झारखंड राज्य में पिछड़ा वर्ग के छात्र-छात्राओं के उच्च शिक्षण संस्थान में 27 फीसदी आरक्षण लागू करने, झारखंड राज्य में पिछड़ा वर्ग के बच्चों और बच्चियों के लिए सरकारी छात्रावास हर जिले में बनाने और विस्थापितों को नौकरी पुनर्वास देने की मांगें शामिल हैं। मांग पत्र सौंपने में मोर्चा के केंद्रीय अध्यक्ष महेश्वर साहू, महासचिव वीरेंद्र प्रसाद, सचिव प्रेमनाथ विश्वकर्मा,जिलाध्यक्ष दिलीप कुमार गुप्ता, गांधी विचार मंच के ओमप्रकाश गुप्ता और सतीश चंद्र साह आदि शामिल थे।
awa_Deva hin_Deva